3 बेटियों हेमा, रागिनी और चंदा के घर सर्चिंग; दिल्ली में तेजस्वी के घर ED पहुंची
RJD Supremo Lalu Yadav Land Family Job Scam Case Update; Rabri Devi Tejashwi Yadav Misa Bharti. Follow  IRCTC scam to land-for-jobs case Latest News, CBI ED Raid Reports On Dainik Bhaskar (दैनिक भास्कर) लैंड फॉर जॉब स्कैम केस में प्रवर्तन निदेशालय (ED) ने शुक्रवार को लालू यादव के करीबियों के दिल्ली, मुंबई, नोएडा और पटना में 15 जगहों पर छापेमारी की
लैंड फॉर जॉब स्कैम केस में प्रवर्तन निदेशालय (ED) ने शुक्रवार को लालू यादव के करीबियों के दिल्ली, मुंबई, नोएडा और पटना में 15 जगहों पर छापेमारी की है। मीडिया रिपोर्ट्स के मुताबिक, पटना में RJD के पूर्व विधायक के अबू दोजाना के घर पर भी ED की टीम पहुंची है। यहां भी तलाशी ली है। पूर्व MLA अबू दोजाना लालू के करीबी हैं। पेशे से बिल्डर हैं।
जानकारी है कि लालू यादव की तीन बेटियों के घर भी रेड की गई है। हेमा, रागिनी और चंदा का घर दिल्ली में है, जिनके घर पर ED की टीम पहुंची। सूत्रों की मानें तो बिहार के उप मुख्यमंत्री और लालू यादव के बेटे तेजस्वी यादव के दिल्ली आवास पर भी ED की टीम पहुंची है।
अबू दुजाना के घर आय से अधिक संपत्ति मामले में ED ने रेड मारी है। सुबह 6 बजे ED के 12 अफसर उनके घर पहुंचे। छापेमारी के दौरान अबू दुजाना घर की बालकनी में आए और कहा कि ये कार्रवाई राजनीतिक साजिश है। इस दौरान अधिकारियों ने सभी लोगों को घर के अंदर ही रहने की हिदायत दी। इस मामले में अधिकारी कुछ भी बोलने से बचते नजर आए। दुजाना आरजेडी के पूर्व विधायक हैं। वे सुरसंड से पिछला चुनाव हार गए गए थे।
गाजियाबाद में लालू यादव के समधी के आवास पर ED रेड
लालू प्रसाद यादव के समधी जितेंद्र यादव के गाजियाबाद (यूपी) स्थित आवास पर प्रवर्तन निदेशालय (ED) ने छापा मारा है। ED की टीम सुबह 8 बजे से जितेंद्र यादव के आवास पर जांच कर रही है। सबसे पहले सुबह के वक्त दो गाड़ियों में ED के 7-8 कर्मचारी-अफसर आए थे। इसके बाद दोपहर करीब 12 बजे एक और गाड़ी आई है, जिसमें ईडी के 3 सदस्य और आए।
घर का मुख्य गेट बंद करके ये सभी टीमों ने जांच किया। किसी भी बाहरी व्यक्ति को अंदर आने या घर के सदस्य को बाहर जाने पर पाबंदी थी। सूत्रों ने बताया, परिवार के सभी सदस्यों के फोन बंद करा दिए गए। जितेंद्र यादव सपा के पूर्व एमएलसी हैं और गाजियाबाद के आरडीसी राजनगर इलाके में रहते हैं।
रोहिणी ने ट्वीट कर BJP पर निशाना साधा
ED की कार्रवाई को लेकर लालू यादव की बेटी रोहिणी ने एक के बाद एक कई ट्वीट किए। ट्वीट में उन्होंने लिखा- तुम लोग और कितना गिरोगे। समय बलवान होता है। पंद्रह साल पुराने बंद केस को खोलकर दंगाई, बेटी जलाओ पार्टी, भगोड़े, तड़ीपार लोग क्या साबित करना चाहते हो ? कुछ तो शर्म करो। घर में एक गर्भवती बहू है। बहनों के छोटे - छोटे बच्चे हैं। उन्हें टॉर्चर करने का पाप तो तुम लोगों को लगेगा ही ।
इससे पहले लिखा-'भाजपा सरकार का हिटलर शाही फरमान है, ईमान बेचने का पैगाम है, मगर झुकने को तैयार नहीं, बिहारी माटी का जो लालू तेजस्वी लाल है..' 
रोहिणी ने लिखा- 'लालू जी और लालू जी का परिवार डरना नहीं लड़ना जानते हैं..'
उन्होंने पहला ट्वीट किया, जिसमें लिखा- 'छापे पर छापा भाजपा ने खोया जो आपा'
लालू, राबड़ी समेत 16 को 15 मार्च को पेश होने के आदेश 
27 फरवरी को दिल्ली की राउज एवेन्यू कोर्ट ने RJD सुप्रीमो लालू यादव, पूर्व CM और उनकी पत्नी राबड़ी देवी, बड़ी बेटी और राज्यसभा सांसद मीसा भारती को समन जारी किया। जमीन के बदले नौकरी देने के मामले में CBI की चार्जशीट पर कोर्ट ने समन जारी किया था। जिसमें 15 मार्च को कोर्ट में सभी को पेश होने के आदेश दिए गए हैं।
पिछले साल मई और अगस्त में CBI ने मारे थे छापे
CBI ने मई 2022 में लालू, राबड़ी देवी, उनकी बेटियों मीसा भारती और हेमा यादव समेत 17 ठिकानों पर छापेमारी की थी। CBI ने इस मामले में लालू यादव, राबड़ी देवी, मीसा यादव और हेमा यादव के अलावा नौकरी के बदले में कम कीमत पर जमीन देने वाले कुछ अयोग्य उम्मीदवारों समेत 16 लोगों पर FIR दर्ज की थी। CBI ने 24 अगस्त 2022 को एक बार फिर से RJD नेताओं के यहां छापेमारी की थी।
जॉब फॉर लैंड केस में लालू से दो राउंड पूछताछ:CBI दिल्ली में बेटी मीसा के घर पहुंची थी, सोमवार को राबड़ी से हुए थे सवाल-जवाब
रेलवे में नौकरी के बदले जमीन केस में CBI ने लालू यादव से दिल्ली में CBI ने दो राउंड पूछताछ की। मंगलवार पहले सुबह 3 घंटे और फिर दोपहर में डेढ़ घंटे सवाल-जवाब किए। CBI की टीम उनकी बेटी मीसा भारती के घर पहुंची थी। दोनों राउंड की पूछताछ के दौरान लालू की बेटी रोहिणी आचार्या ने कहा कि पापा को परेशानी हुई तो दिल्ली की कुर्सी हिला देंगे। पूरी खबर पढ़ने के लिए क्लिक करें।
राबड़ी से CBI की साढ़े 4 घंटे पूछताछ:जमीन के बदले नौकरी देने के मामले में हुए सवाल, पूर्व CM बोलीं- ये सब चलता रहता है
जमीन के बदले नौकरी देने के मामले में CBI की टीम सोमवार सुबह से लालू प्रसाद यादव की पत्नी और पूर्व मुख्यमंत्री राबड़ी देवी के पटना स्थित आवास पहुंची। करीब साढ़े 4 घंटे तक CBI के अफसर आवास पर रहे। राबड़ी देवी से पूछताछ के बाद टीम यहां से निकल गई। दिल्ली में मंगलवार को लालू यादव और मीसा भारती से पूछताछ कर सकती है।पूरी खबर पढ़ने के लिए यहां पर क्लिक करिए